Daniele Barbaro

Daniele Matteo Alvise Barbaro (født 8. februar 1513 i Venezia, død 13. april 1570 i Venezia) var en italiensk humanist som studerte filosofi, matematikk og optikk ved universitetet i Padova.A new general biographical dictionary, Volume 3, Hugh James Rose, Henry John Rose, 1857, p. 136  ISBN 0333760948Bàrbaro, Daniele i Enciclopedie on line (it) Han oversatte og kommenterte Vitruvius. Han er også kjent under navnene Barbarigo og Barberigo. Suffikset igo er typisk for språket i Venezia.

Liv og virke
Bakgrunn
Han var sønn av Francesco Barbaro (død 1549), podestà av Verona og senator i republikken VeneziaChelsea Hoffmann, The Villa Barbaro: An Integration of Theatrival Concepts in Search of Absolute Illusion and Spital Unification, Colgate Academic Review 2012 p. 219 (online)  og av hans hustru Elena Pisani, som var datter av bankieren Alvise Pisani og hans hustru Cecilia Giustinian.Venice and the Renaissance, Manfredo Tafuri, trans.Jessica Levine, 1989, MIT Press, ISBN 0-262-70054-9

Daniele Barbaro studerte filosofi, matematikk og optikk ved universitetet i Padova.

Virke for Republikken Venezia
Fra 1531 var Barbaro Venezias offisielle historiker (Pubblico storiografico), i 1548 ble han ambassadør til England, i 1550 Patriarkens coadiutor. Barbaro var Venezias ambassadør i London, og var en av de tre som representerte Venezia ved konsilet i Trent i 1561. Han ble i 1557 valgt til å hjelpe patriarken av Aquileia Giovanni Grimani til å oversette Vitruvius. Fra Barbaro stammer også en rekke andre verker, innen faltene kunst, matematikk, naturvitenskap og optikk.

Fra ham stammer også utkastet til Padovas botaniske have.Pia Parolin, Botanischer Garten von Padua  (wissen.de, abgerufen am 5. Dezember 2013)

Sammen med sin bror Marcantonio Barbaro fikk han bygget Villa Barbaro som står på UNESCOs verdensarvliste.

Barbaros var venn og beundrer av personligheter som Andrea Palladio, Pietro Bembo og Torquato Tasso.

Han beskriver i sin La pratica della perspettiva bruken av slipte linser i en camera obscura.Beskrivelse av førsteutgave av La pratica della perspettiva for auksjon hos Christies i 2013. Riktignok hadde Leonardo da Vinci allerede beskrevet dette i sine skissebøker, men dette ble ikke publisert før etter Leonardos død.

 Verker 

Han har utgitt sin grandonkel Ermolao Barbaros verker:
Kommentarer til Aristoteles Retorikken (Venzia, 1544),
Compendium scientiae naturalis (Venzia, 1545).
Han har selv skrevet:
en oversettelse med kommentarer av Dieci libri dell'architettura di M. Vitruvio (De ti bøker om arkitektur av M. Vitruvius, Venezia, 1556), som han senere publiserte i en utgave på latin (M. Vitruvii de architectura, Venzia, 1567),
La pratica della perspettiva (Praktisering av perspektivet, Venezia, 1569)

 Referanser 

Eksterne lenker
 The Cardinals of the Holy Roman Church

Kategori:Italienske forfattere
Kategori:Italienskspråklige forfattere
Kategori:Latinspråklige forfattere
Kategori:Italienske diplomater
Kategori:Venezianske ambassadører
Kategori:Ambassadører til England
Kategori:Italienske katolske biskoper
Kategori:Patriarker av Aquileia
Kategori:Personer fra Venezia
Kategori:Dødsfall i 1570